
KGB, PAPUSARUL MILIARDARILOR DE CARTON DIN ROMANIA 


SUB ARIPA SOVIETICA 


Inca din decembrie '89, s-a urmarit trecerea Securitatii sub control sovietic. Din interviurile luate de 
istoricul Alex Stoenescu, puterea de decizie apartinea numai unor civili si militari dovediti ca avusesera 
legaturi stranse cu serviciile secrete KGB si GRU. Generalul Nicolae Doicaru, de exemplu, care a 
subordonat Securitatea, de forma, lui Gelu Voican Voiculescu, a dispus dupa interesele dictate de la 
Moscova. In primul rand a cerut sa i se prezinte directorii unitatilor din care faceau parte ofiteri care 
lucrau sub acoperire, in strainatate, in domeniul economic. 


LIBER LA CONTRABANDA 


In ianuarie '90, au fost abrogate mai multe prevederi referitoare la siguranta nationala, anume la 
sabotaj, trecerea frauduloasa a frontierei si divulgarea unor secrete privind interesele obstesti. Aceste 
decizii s-au materializat prin inflorirea contrabandei si spionajului economic. 


S-au dat adevarate tunuri din contrabanda cu produse petroliere prin incalcarea embargoului impus 
lugoslaviei, operatiune supravegheata de serviciile secrete aservite KGB si GRU. In februarie '90, s - a 
stabilit cursul de schimb la 21 de lei pentru 1 dolar SUA, desi valoarea reala era de 60 de lei. Cei care 
dispuneau de valuta, oamenii de afaceri cu grade sau doar colaboratori ai Securitatii, au dat mari tunuri. 


OMUL POTRIVIT LA LOCUL POTRIVIT 


Tot in ianuarie 1990, s-a infiintat Intreprinderea de comert exterior “Mercur”, in care au fost cooptati 
profesionisti. In 2006, au aparut in presa informatii despre unul dintre ei: Serban Altangiu, vechi 
specialist in comertul exterior de pe timpul lui Ceausescu, ulterior director general al societatii 
Romanoexport SA. El a lucrat la celebrele ICE Prodexport, ICE Eximcoop si ICE Mercur, societati 
controlate de structurile fostei Securitati. Intre 1980-1988 si 1991-1995, Serban Altangiu a lucrat la 
societatea mixta romano-germana Karpaten GmbH & Co. KG din Frankfurt. Apoi la SC Mercur Trading SA 
din Bucuresti, o continuatoare, pe stil nou, a fostei ICE Mercur. 


UN GRUP RESTRANS 


Prin decret CFSN, la 2 ianuarie '90, Vasile Voloseniuc a fost numit in functia de presedinte al Bancii 
Romane de Comert Exterior, devenita Bancorex. Acesta lucrase, conform informatiilor publicate in presa, 
la celebra ICE Dunarea, alaturi de Gheorghe Crainiceanu, ulterior vicepresedinte al BRCE, Monica Tatoiu, 
Dan Pascariu, fost vicepresedinte pentru operatiuni internationale al BRCE. 


MILIARDARII DE CARTON O 


Conform lui Alex Stoenescu, bancile, inclusiv BRCE, au acordat la inceput credite preferentiale, pe criterii 
clientelare, ceea ce a dus la aparitia “miliardarilor de carton”. Un om de incredere era chemat la part. Q 
se indica o banca de unde primea un credit fabulos, de zeci si sute de milioane de dolari, cu care trebuia 
sa cumpere intreprinderi si sa le faca rentabile. Intr-un interviu cu Alex Stoenescu, un general SRI a 
declarat ca, in iulie-octombrie '90, au primit ordin sa faca o lista cu persoane de incredere dintre 
colaboratori ai fostei Securitati, cu pregatire economica, pentru a fi pioni in programul de transfer al 
avutiei nationale. 


ULTIMA RUNDA 


Schema de preluare a puterii s-a impotmolit cand servicii secrete straine au capusat “capusele” create de 
KGB si GRU. Unii “oameni de incredere” dintre colaboratori, ofiteri sub acoperire si mafioti au vrut sa iasa 
din schema. Din batalia intre stat si fostii protejati pierd ambele tabere. Ultima runda o castiga 
“capusele” serviciilor secrete straine, bancherii care au “sprijinit” capitalismul salbatic in Rusia, Romania 
si alte state din fostul bloc sovietic. 


“DEFAVORIZATII”La inceputul lui '90, au fost trecute in rezerva 3.500 de cadre ale aparatului securitatii. Si- 
au gasit repede de lucru. Primul reprezentant al unei firme germane in Romania a fost col. Gheorghe 
Ratiu, fost sef al Directiei | a Securitatii. Firmele japoneze, venite incepand cu decembrie '89, au angajat la 
greu ofiteri cu profesii de arhitecti, ingineri, recrutand si sefi de promotie ai Academiei Tehnice Militare. 
Toate firmele de asigurari au angajat consilieri securisti. Un general SRI a declarat ca in '90 au primit 
ordin sa faca o lista cu securisti, cu pregatire economica, pentru a fi pioni in programul de transfer al 
avutiei nationale 


http://ziare.zaraf.ro/articol48877/KGB-PAPUSARUL-MILIARDARILOR-DE-CARTON-DIN-ROMANIA.htm 


